**ELŐTERJESZTÉS**

**Tiszavasvári Város Önkormányzata**

**Képviselő-testülete**

**2024. május 30-án**

**tartandó rendkívüli ülésére**

Az előterjesztés tárgya:

**A Vodafone Hungary által a Polgármesteri Hivatal épületére történő antenna felszereléshez való hozzájárulás**

A napirend előterjesztője (előadó): Szőke Zoltán polgármester

Az előterjesztést készítette (témafelelős):

Az előterjesztés iktatószáma: TPH/7498-1/2024.

Az ülésre meghívni javasolt szervek, személyek: -

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| - | - |

Melléklet: -

Tiszavasvári, 2024. május 27.

Gulyásné Gáll Anita

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős:

### ELŐTERJESZTÉS

**- a Képviselő-testülethez -**

**A Vodafone Hungary által a Polgármesteri Hivatal épületére történő antenna felszereléshez való hozzájárulásról**

**Tisztelt Képviselő-testület!**

A Szabolcs-Szatmár-Bereg Vármegyei Kormányhivatal Tiszavasvári Járási Hivatalának vezetője, Dr. Elek Tamás kérelemmel fordult az Önkormányzathoz, melyben kérte annak engedélyezését, hogy a Tiszavasvári Polgármesteri Hivatal épületére a Vodafone Hungary egy vevő antennát szereljen fel, tekintettel az épületben működő Járási Hivatal mobil és internet lefedettségének javítása érdekében.

A Polgármesteri Hivatal épületének földszinti részét és 2. emeletét a Járási Hivatal használja. A tevékenységükhöz elengedhetetlen mobil és internet szolgáltatás jobb és folyamatos biztosítása érdekében vált szükségessé, hogy a Vodafone mobil szolgáltató egy kb. 1 m hosszú vevő antennát szereljen az épület falazatára, illetve az épületen belül a mennyezetre 20 cm átmérőjű szóró egységek kerüljenek felszerelésre.

Javaslom, hogy a Képviselő-testület a határozatban foglaltak szerint járuljon hozzá az antenna felszereléséhez.

Tiszavasvári, 2024. május 27.

**Szőke Zoltán**

**polgármester**

**HATÁROZAT TERVEZET**

**Tiszavasvári Város Önkormányzata**

**Képviselő-testülete**

**…/2024. (...) Kt. számú**

**határozata**

**A Vodafone Hungary által a Polgármesteri Hivatal épületére történő antenna felszereléshez való hozzájárulásról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban hatáskörében eljárva az alábbi határozatot hozza:

1. A Képviselő-testület hozzájárul ahhoz, hogy a Vodafone Hungary (1112 Budapest, Boldizsár u. 2.) a Tiszavasvári Polgármesteri Hivatal épületére egy vevő antennát, illetve a hozzá tartozó tartozékokat szerelje fel, tekintettel az épületben működő Járási Hivatal mobil és internet lefedettségének javítása érdekében.
2. Felkéri a Polgármestert, hogy

* tájékoztassa a Szabolcs-Szatmár-Bereg Vármegyei Kormányhivatal Tiszavasvári Járási Hivatalának vezetőjét és Vodafone Hungary-t a Képviselő-testület döntéséről.
* folytasson egyeztetést a Vodafone-nal a bérleti díjjal és bérleti jogviszonnyal kapcsolatban.
* a bérleti szerződést utólagosan terjessze be a Képviselő-testület elé.

Határidő: azonnal, esedékességkor Felelős: Szőke Zoltán polgármester