**ELŐTERJESZTÉS**

**Tiszavasvári Város Önkormányzata Képviselő-testületének**

**2024. május 30-án**

**tartandó rendkívüli ülésére**

Az előterjesztés tárgya: **A Helyi Választási Bizottság tagjainak megválasztása**

Melléklet: -

A napirend előterjesztője: Dr. Kórik Zsuzsanna jegyző

Az előterjesztést készítette: Petruskáné dr. Legeza Tímea aljegyző

Az előterjesztés ügyiratszáma: TPH/….…./2024.

A rendkívüli ülésen tárgyalt előterjesztéseket a bizottságok nem véleményezik.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés: ----

Tiszavasvári, 2024. május 30.

**Petruskáné dr. Legeza Tímea**

**témafelelős**

**Tiszavasvári Város Jegyzőjétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

**ELŐTERJESZTÉS**

**- a Képviselő-testülethez -**

**A Helyi Választási Bizottság tagjainak megválasztásáról**

**Tisztelt Képviselő-testület!**

A Képviselő-testület - aválasztási eljárásról szóló 2013. évi XXXVI. tv. (továbbiakban: Ve.) 23. § alapján – a helyi önkormányzati képviselők és polgármesterek általános választását megelőző évben, *286/2023. (XI.30.) Kt. számú határozatával -* **megválasztotta a helyi választási bizottság tagjait. A helyi választási bizottság 3 tagja és legalább 2 póttagja** **személyére** **a helyi választási iroda vezetője tesz indítványt.** A helyi választási iroda vezetője a jegyző. **Megbízatásuk a következő általános választásra megválasztott bizottság alakuló üléséig tart.**

Magyarország köztársasági elnöke **2024. június 9. napjára** tűzte ki *az Európai Parlament képviselőinek, a helyi önkormányzati képviselők és polgármesterek, valamint a nemzetiségi önkormányzati képviselők* közös eljárásban tartott**választását, mely választáson a helyi választási bizottságnak működnie kell.**

**Simon Miklós választott HVB tag** 2024. május 9. napján **bejelentéssel** fordult a Tiszavasvári Helyi Választási Iroda Vezetőjéhez és a **Tiszavasvári Helyi Választási Bizottsághoz**, mely szerint **a helyi választási bizottság választott tagsági megbízatásáról a bejelentés napjával lemond.**

A választási eljárásról szóló 2013. évi XXXVI. törvény (Ve.) 34. § -a alapján a választási bizottság tagjának megbízatása megszűnik **lemondással.** A megbízatás lemondás miatti megszűnését a választási bizottság elnöke a bizottság soron következő ülésén bejelenti.

**A Ve. 35. §** (1) bekezdése szerint ha a választási bizottság választott tagjának megbízatása a **lemondás miatt** **megszűnt, helyébe a póttagok megválasztására irányuló indítványban a soron következő póttag lép**.

A HVB soron következő póttagja Faggyas Aliz, aki nyilatkozata jelenleg nem tud részt venni a bizottság munkájában, így **a soron következő póttag, Lippai Andrásné lépett a bizottsági tagok sorába.**

Fentiekre tekintettel **jelenleg a HVB 1 póttaggal rendelkezik** csak, **azonban** a működőképesség biztosításához –a Ve. előírásaira is figyelemmel – **legalább két póttagot kell választani.**

Főszabályként a Ve. 17.§-a előírja, hogy a helyi választási bizottságnak **csak a településen lakcímmel rendelkező a központi névjegyzékben szereplő választópolgár lehet a tagja**.

**A Ve. 18.§-a meghatározza továbbá, hogy ki nem lehet tagja a választási bizottságnak, mely tisztséggel összeférhetetlen a bizottsági tagság**:

**„18. §** (1) A választási bizottságnak nem lehet tagja

*a)* a köztársasági elnök,

*b)* a háznagy,

*c)* képviselő,

*d)* alpolgármester,

*e)* jegyző,

*f)* másik választási bizottság tagja, választási iroda tagja,

*g)* a Magyar Honvédséggel szolgálati jogviszonyban álló hivatásos és szerződéses katona, honvéd tisztjelölt, honvéd altiszt-jelölt, és a tényleges szolgálatot ellátó önkéntes tartalékos katona, valamint

*h)* jelölt.

(2) Nem lehet a választási bizottság választott tagja az (1) bekezdésben foglaltakon túl

*a)* párt tagja,

*b)* a választókerületben jelöltet állító jelölő szervezet tagja,

*c)* a választókerületben induló jelölt hozzátartozója,

*d)* a központi államigazgatási szervekről, valamint a Kormány tagjai és az államtitkárok jogállásáról szóló törvény szerinti központi államigazgatási szervvel vagy a választási bizottság illetékességi területén hatáskörrel rendelkező egyéb közigazgatási szervvel kormányzati szolgálati jogviszonyban, politikai szolgálati jogviszonyban, biztosi jogviszonyban, szolgálati vagy más, munkavégzésre irányuló jogviszonyban álló személy a közalkalmazott, a munkavállaló és az egészségügyi szolgálati jogviszonyban álló személy kivételével.”

Az új HVB póttag toborzására közzétett felhívásra 2 fő jelentkezett, akik egyúttal arról is **nyilatkoztak,** hogy velük szemben **nem áll fenn összeférhetetlenségi ok. A jelentkezőkkel szemben támasztott törvényi követelményeknek való megfelelőséget a választási rendszerben leellenőriztem**,melynek eredményeként **megállapítottam, hogy valamennyi jelentkező Tiszavasváriban lakcímmel rendelkező, a központi névjegyzékben szereplő, országgyűlési választáson választható választópolgár,** akikkel szemben **nem áll fenn összeférhetetlenségi ok**. A javasolt személyekkel az előzetes egyeztetés megtörtént, valamennyien vállalják a bizottsági tagságot.

A Ve. 25.§-a értelmében az **indítványhoz módosító javaslat nem nyújtható be,** arról a **testület egy szavazással dönt**

Fentebb ismertetettek miatt a helyi választási bizottság póttagjának megválasztására a határozat-tervezetnek felelően teszem meg indítványomat.

Kérem a Tisztelt Képviselő-testületet, hogy az előterjesztés megtárgyalása után a határozatot elfogadni szíveskedjen.

Tiszavasvári, 2024. május 28.

**Dr. Kórik Zsuzsanna**

**jegyző**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2023. (IX. 23.) Kt. számú**

**határozata**

**A Helyi Választási Bizottság tagjainak megválasztásáról**

Tiszavasvári Város Önkormányzata Képviselő-testülete a választási eljárásról szóló 2013. évi XXXVI. tv. 35. §-ában biztosított jogkörében eljárva az alábbi határozatot hozza:

I. A Tiszavasvári **Helyi Választási Bizottság póttagjainak az alábbi személyeket választja meg:**

**Póttagok:**

**Fercsák Nándor**

**Szilágyi Sándor**

II. Felkéri a jegyzőt, mint a Helyi Választási Iroda vezetőjét a bizottság tagjaiként és póttagjaiként megválasztott személyek kiértesítésére, valamint a funkció betöltéséhez szükséges eskü letételének előkészítésére.

**Határidő**: azonnal, illetve esedékességkor **Felelős:** Dr. Kórik Zsuzsanna jegyző